Clara Peeters

**Clara Peeters**, nada en Anveres arredor de 1590 e finada despois de 1621, foi unha pintora flamenga, considerada unha das iniciadoras do bodegón ou natureza morta nos Países Baixos. Caracterizouse por popularizar o uso do autorretrato agachado en obxectos das naturezas mortas que moitos outros artistas emularon. Un segundo documento informa dun matrimonio entre unha Clara Peeters e Henricus Joosen o 31 de maio de 1639, na mesma igrexa. Con todo, tanto o nome Clara como especialmente o apelido Peeters eran comúns en Anveres. Que fose bautizada en 1594 implicaría que as pinturas datadas en 1607 as faría con doce ou trece anos. Algúns estudosos dubidan que estas obras puidesen ser feitas por unha persoa tan nova e opinan que Peeters debeu nacer na década de 1580.

Descoñécese todo o relativo á súa formación, aínda que o seu estilo amosa relacións coa obra de Osias Beert. A maioría dos artistas, así como os aprendices incluíanse nos rexistros da Guilda de San Lucas. Porén, o seu nome non se atopa nos arquivos de Anveres nin nos de Ámsterdam, Haarlem, Delft, A Haia ou Middelburg. Algúns investigadores suxeriron que ao non haber obras coñecidas de Peeters posteriores a 1621, deixou de pintar tras casar, como fixo Judith Leyster. A causa da cantidade de copias aparentes da súa obra feitas por diferentes mans, hai quen especulou con que dirixise unha pequena escola de artistas. Supostamente se rexistrou unha pintura súa datada en 1657 que agora estaría perdida, e que sería moi posterior á data das súas obras conservadas. Non obstante, a falta de documentación máis precisa, o período de actividade probable, en que quedan comprendidas as súas obras asinadas, iría de 1607 a 1621.

Non se conservan rexistros que informen da data de falecemento de Peeters; porén, os investigadores especulan con varias datas: 1621 ou posterior; 

Meticulosa no detalle, Peeters incluíu pequenos autorretratos en miniatura nos reflexos das copas dalgúns dos seus bodegóns. Tamén era moi hábil para distinguir texturas. Algúns autores apuntan que nas súas pinturas existen simbolismos relixiosos, singularmente no *Bodegón cun peixe e un gato* (Museo Nacional de Mulleres Artistas), en que o peixe, símbolo de Cristo, estaría colocado na posición dunha cruz.
[miniatura|250x250px|*Mesa*, 1611, óleo sobre táboa, 52×73 cm. Madrid, [Museo do Prado, procedente da colección da raíña Isabel de Farnesio]]
Clara Peeters aparece citada por Wendy Wasserstein en *The Heidi Chronicles*, onde a escritora estadounidense afirma na súa primeira escena que a obra de Peeters foi infravalorada debido ao seu sexo. 

O Museo do Prado conta con catro dos seus bodegóns, procedentes da colección real e tres deles asinados en 1611; constitúe o grupo de obras máis amplo que se pode ver nun único museo, pois a produción coñecida de Peeters é moi escasa e está desperdigada en múltiples coleccións, varias delas privadas. 

En 2016 Clara Peeters converteuse na primeira muller protagonista dunha exposición no Prado, organizada coa colaboración do Museo Real de Belas Artes de Anveres. Xunto coa exposición púxose o foco na situación das mulleres artistas de principios da Europa Moderna. Entre as poucas mulleres pintoras dese tempo non estaba permitido o debuxo anatómico, que implicaba o estudo a partir do natural de corpos masculinos espidos. Isto reducía as oportunidades de aprendizaxe e por iso moitas pintoras se especializaron no bodegón.

## Galería 

Ficheiro:Mesa (Clara Peeters).jpg|*Mesa con laranxa, olivas e pastel*, probablemento 1611, co "coitela asinado", do conxunto do Prado
Ficheiro:Clara Peeters - Bodegón (Prado) 01.jpg|1611, do conxunto do Prado. Talvez a primeira natureza morta con paxaros mortos
Ficheiro:WLA lacma Clara Peeters still life.jpg|*Natureza morta con queixos, alcachofa e cereixas*, 1612–1618
Ficheiro:Clara Peeters - Still Life with Crab, Shrimps and Lobster - Google Art Project.jpg|*Natureza morta con cangrexo, gambas e lagosta*, pintura sen atribuír co estilo de Clara Peeters, 1630–39

## Notas 
## Véxase tamén 
### Bibliografía 
*"Gaze": Hochstrasser, Julie Berger, in: Gaze, Delia, ed. "Peeters, Clara" in *Concise Dictionary of Women Artists*, 2013, Routledge, 1136599010, 9781136599019
*Slive, Seymour, *Dutch Painting, 1600–1800*, Yale UP, 1995,
* Vlieghe, H. (1998), *Flemish art and architecture, 1585–1700*, Yale University Press Pelican history of art. New Haven: Yale University Press. 
### Ligazóns externas 
*Biografía na enciclopedia en liña do Museo do Prado
**Natureza morta con peixes, ostras e camaróns*, Rijksmuseum, Amsterdam
**Bodegón cun peixe e un gato*, National Museum of Women in the Arts
*Artcyclopedia